Heino Nurk  Sündinud 8. detsembril 1958 Abja-Paluojal.  Lõpetanud Häädemeeste keskkooli, õppinud Tartu ülikoolis ja EELK Usuteaduse Instituudis. 1998 lõpetas bakalaureusekraadiga Tartu ülikooli usuteaduskonna. Magistrikraadi sai 2000. a Princetoni Teoloogilises Seminaris pastoraalteoloogia erialal, oli samas ka kaks aastat doktorantuuris.  Vaimulikuks ordineeritud 12. aprillil 1983.  Eestis teeninud Suure-Jaani, Kõpu, Räpina ja Mehikoorma kogudust. Elas aastail 1996-2006 USAs, 2002-2006 teenis E.E.L.K. Baltimore'i, Seabrooki ja Washingtoni kogudust.  Praegu Valga Peetri-Luke koguduse õpetaja.  Hingehoiu lektor Usuteaduse Instituudis.  Koos mõttekaaslastega asutas 1994. a EELK Haiglahingehoiu Keskuse. On olnud Eesti Kiriku teoloogiline konsultant ja mittekoosseisuline kaastööline. Kuulub EÜSi.